google/wiki40b huggingface dataset:
Mathias Skeibrok

Barndom, ungdom og debut

Mathias Skeibrok var sønn av Bernt Severin Meier Mathiassen Skeibrok og Martine Abrahamsdatter, og den nest eldste av fem søsken. Alt som barn måtte han ta del i gårdsarbeidet, først som gjeter på heiene, siden som fisker. Samtidig trakk interessen for tegning ham bort fra gårdslivet. Han tenkte en stund på å bli skolelærer, og vikarierte en stund for en syk venn, men fant snart ut at dette ikke var noe for ham. 16 år gammel kom han i stedet til Flekkefjord som handelsbetjent. Her fortsatte han å tegne og skjære figurer i tre, men etter ett og et halvt år sluttet han og reiste hjem til Lista.
På Lista fikk fyrassistenten ved Lista fyr, Nils Hole, se arbeidene hans og hjalp ham frem til ansettelse hos kunsthandleren Conick i Kristiania. Skeibrok reiste dit inn våren 1871, og arbeidet som treskjærer, samtidig som han fikk undervisning av billedhugger Julius Middelthun. Hans første arbeid, en byste av professor Michael Sars, vakte begeistring, og han bestemte seg nå for å bli kunstner. Siden han ikke hadde råd til å utdanne seg i utlandet, måtte han i flere år arbeide som treskjærer, mens han arbeidet med kunsten i fritiden.
I sitt første ekteskap var Skeibrok gift med Inger Marie Nordbye (1862-1886). En datter Borghild Marie Skeibrok (f. 1886). Han giftet seg andre gang den 9. september 1892 i Kristiania med Charlotte Andrea Øvre (f. 1862) fra Lebesby, datter av Zakarias Øwre og Adriane Solem.

Karrière som billedhugger

I 1874 solgte han et bestillingsarbeid, og fikk dermed råd til å reise til København, hvor han kom inn på Jens Adolf Jerichaus atelier, og vakte oppmerksomhet ved Charlottenborg kunstutstilling i 1875 med byster av Edvard Grieg og Magnus Eiriksson. I 1876 fikk han et offentlig stipend og kunne reise til Paris. Her utførte han sin første store figur, «Ragnar Lodbrok i Ormegaarden». En utgave av denne i overnaturlig størrelse ble stilt ut ved Verdensutstillingen i Paris i 1878.
Under studier av de moderne franske billedhuggerne Jean-Baptiste Carpeaux, Louis-Ernest Barrias og Paul Dubois fikk Skeibrok øynene opp for realismen. Dette inspirerte «Moderen vaager» (1879) og «Træt» (1882), som er skisser fra hverdagslivet. I 1890-årene utga han to samlinger skrøner, Sannferdige skrøner (1891–94). Begge bindene ble illustrert av Theodor Kittelsen og oppnådde stor popularitet.
Skeibrok ble utnevnt til ridder av 1. klasse av St. Olavs Orden i 1895.
Håndball-VM 2009 for menn

Håndball-VM 2009 for menn ble arrangert i Kroatia fra 16. januar til 1. februar 2009. Frankrike vant gull, Kroatia fikk sølv, mens Polen fikk bronse. Norge endte på 9.-plass.
Laverestående fluer

Utseende

De er små til ganske store fluer, med kroppslengde fra 2 mm til ca. 40 mm.

Levevis

De finnes i alle verdensdeler. De voksne lever på land, men noen arter har larvestadiene i vann.
Larvene har ulike levevis, fra landlevende arter i jord og på vegetasjonen til vannlevende arter som ofte lever i ganske forurenset vann (mudder). Alle fluer gjennomgår en fullstendig forvandling, med et puppestadium mellom stadiet som larve og voksen.

Systematisk inndeling

Fluenes slektskapsforholdene mellom delgruppene er avklart i ulik grad.
Topa Inka

Topa Inka eller Túpac Inca Yupanqui (bokstavelig «edle inka bokholder») var den tiende Sapa Inca, inkahersker, av Inkariket (1471–1493), og den femte fra Hanandynastiet. Hans far var Pachacuti, og hans sønn og etterfølger var Huayna Cápac.
Hans far utpekte ham som kommandant av inkahæren i 1463 og han utvidet riket nordover langs Andes gjennom dagens Ecuador. Han fikk en særlig ømhet for byen Quito som han fikk ombygd med arkitekter fra Cuzco. I løpet av denne tiden delte hans far Pachacuti kongedømmet Cuzco inn i Tahuantinsuyu, de «fire provinser».
Han ble hersker ved sin fars død i 1471 og styrte fram til sin egen død i 1493. Han erobret Chimor som okkuperte den nordlige kysten av hva som i dag er Peru, den største gjenværende rival til inkaene.
Ifølge overleveringen fikk han besøk av noen folk som kom seilende på en flåte. De kunne fortelle om en land langt borte hvor det var store mengder gull og kostbare skatter. Han organiserte deretter en stor ekspedisjon som bestod av mange flåter og 20 000 mann. Han drog ut på en reise som varte i flere måneder. Han hadde med seg hjem gull og kostbarheter, og noen personer med mørk hud.
Det er usikkert i dag hvordan man skal forstå disse opplysningene, hvis man i det hele tatt skal ta dem alvorlig. Noen mener at han kom i kontakt med noen folk fra øyene i Stillehavet, men det ser ut til at det var lite gull og kostbare skatter noe sted der. Noen mener snarere at han kan ha hatt kontakt med noen folk i Mellom-Amerika, som kan passe til beskrivelsen.
Han fikk en rekke barn med sine koner og konkubiner. Han døde i Chinchero. Ifølge en påstand døde han etter å ha blitt forgiftet av Chuqui Ocllo, en av konene.
Sakaiko gasskraftverk

Sakaiko gasskraftverk er et varmekraftverk i Japan. Installert produksjonseffekt er 2 000 MW. Brenselkilden er naturgass i form av LNG.
PG-MACS

PG-MACS er et Mange Anvendelses Laste Løsning (Multi Application Cargo Solution). Utviklet av familiebedriften Ing Per Gjerdrum AS (PG Marine Group).
PG-MACS løsningen er fleksibelt under-dekk lasthåndteringssystem for all flytende- og tørr- bulklast – inklusive borekaks – som transporteres offshore. Det har signifikant lavere kraftforbruk både på rigg og skip enn noen andre prosesser som til sammen kan løse samme oppgaver. Det eliminerer all kranhåndtering- og mannskapseksponert kontakt med farlige laster, og gir der igjennom en betydelig HMS-forbedring både relatert til personell, og eksternt miljø. Det frigir dekksareale på skipet for transport av annen pay-load, idet containere for kaks blir erstattet av PG-MACS under-dekk tanker. Systemet har høy laste- / losse- rate sikrer minimum tid hvor skipet må ligge opp mot rigg, noe som gir redusert CO2-utslipp, og minimerer en risikofylt arbeidsoperasjon (skip ved rigg). Det forbedrer skipets fleksibilitet, lastvolum og
ikke minst øker kapasitet for oppsamling av oljesøl siden utstyret og tankene er ekstremt vel egnet for håndtering av høyviskøse medier. Internasjonalt arbeidende, anerkjente rederier
har allerede implementert løsningen, og PG sporer stor interesse ifra oljeselskaper og rederier ifra alle kanter av verden – ikke minst Brasil, Mexicogulfen, og Nordsjøen – for løsningen.
UNIDROIT

UNIDROIT (International Institute for the Unification of Private Law) er en mellomstatlig organisasjon opprettet i 1926 under Folkeforbundet som arbeider for harmonisering av internasjonal privatrett. Organisasjonen utarbeider forslag til traktater og modell-lover. Per 2013 har UNIDROIT 63 medlemsland. UNIDROITs hovedkontor ligger i Roma, Italia, like ved Det pavelige universitet Sankt Thomas Aquinas (Angelicum).
Oksskolten

Rute til toppen

For å komme seg til Oksskolten kan man starte ved Kjennsvasshytta. Der finner man sti opp til Austre Okstindbreen. Denne delen er relativt bratt, men lett å gå. Deretter må man krysse breen og her bør man enten være vant med breer eller ha med seg fører. Uansett må man gå med stegjern og helst i taulag. Selv om breer er farlige, er Austre Okstindbreen en relativt grei bre når snøen er smeltet. Det er enkelte sprekker, men når man går på blåisen ser man disse lett. Å komme seg på og av breen har vist seg til å være mer problemfylt enn selve kryssingen da det ikke overalt er trygge isbruer fra breen over til berget. Etter breen er det bratte berg noen hundre meter. Her er det ikke oppmerket sti. Når man kommer opp på platået, tar man til høyre mot skolten. Deretter er det klatring i steinur opp til øverste platå. Siste delen er plankekjøring mot det aller høyeste punktet.
En annen og mindre brukt rute til toppen går via nordøstryggen, som man kommer til ved å ta til venstre ved platået over breen. Denne ruten er mer krevende og forutsetter nødvendig sikringsutstyr samt erfaring med fjellklatring og ferdsel på snødekt bre.
Perlodidae

Utseende

Kroppen er brun eller mer gul på farge og mellom 8 og 50 millimeter lang.  Artene i denne gruppen har to lange haletråder (cerci).  De fire vingene har samme form, men bakvingene er noe mindre enn framvingene. Vingespennet er mellom 10 og 50 millimeter.  
Nymfene er ganske flat og vanligvis lys på farge ofte med et mørkere mønster. De har to haletråder og kraftige bein.

Levevis

Om våren og utover forsommeren finnes de voksne. De sitter ofte på en trestamme, i vegetasjonen eller en stein. Parringen skjer i vegetasjonen ikke langt fra vannet. Hunnen legger eggene i bekker, om våren, eller tidlig om forsommeren.  
Perlodidae har nymfestadiet i rennende vann, ofte med sterk strøm. Både i mindre og større bekker. Nymfen kryper rundt på bunnen og lever som unge, av organisk materiale, som alger eller råtnende planter. Eldre nymfer lever også som rovdyr. De voksne spiser lite og dør vanligvis kort tid etter parring og eggleggning. 
Perlodidae har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier. Nymfene kan bruke flere år på utviklingen, og noen arter kan ha mer enn 10 hudskifter. Utviklingen er ett år.
New Castle (Delaware)

Historie

I 1657 grunnlegges kolonien New Amstel (innafor nåtidas New Castle) i 1657 av City of Amsterdam. Kolonien lå på land som Det nederlandske vestindiske kompani hadde solgt til Amsterdam.
Viksdalen kirke

Historie

Det stod opprinnelig en kirke fra ca. 1620 på den samme grunnmuren som Viksdalen kirke står på i dag. Denne gamle kirken gjennomgikk en total renovering i 1847 og 1848. Målene ble stort sett beholdt slik de var, og mye av materialet fra den gamle kirken ble brukt i den ny-renoverte kirken, men kirken ble allikevel regnet som ny, og ble vigslet 5. november 1848. Kirken ble bygd med den nye kirken i Bygstad som modell, men man vet ikke sikkert hvordan kirken så ut på innsiden. Altertavlen og alteret ble med fra den gamle kirken.
I 1889 ble kirken igjen ombygd. Kirken fikk nå spir. Fram til 1889 hadde den hatt tårnhjelm etter modell av kirken i Bygstad. Koret ble også bygd i 1889. Benkene og galleriet ble malt gule og altertavlen ble malt i rødt, blått, brunt, grønt og hvitt.
I 1938 ble det bygd sakristi og konfirmantrom i vinkel ut fra koret. Også i 1939 var det ombygninger, da ble kortaket gjort om til en hvelving, benkene fikk hel rygg og gulvet i midtgangen ble hevet. Målet med denne restaureringen var å gi kirken det preget den hadde før 1889.
Fram til 1960 het kirken Vik kirke, men i 1960 skiftet både kirken og sognet navn til Viksdalen, hovedsakelig for å slippe sammenblanding med Vik i Sogn.

Altertavle

Altertavlen er fra ca. 1620. Det er en tredelt renessansetavle med rik ornamentikk. På baksiden av tavlen er det skåret inn tallene 1734 og bokstavene SHK. Sannsynligvis var det sa signaturen til en maler som malte tavlen, for også en tilsvarende altertavle i Bygstad ble malt dette året.
Tavlen ble restaurert i 1939.

Alterbord

Alterbordet er fra ca. 1600, med dekor fra 1590-årene

Prekestol

Prekestolen er fra 1848, men ble i 1939 ombygd for å stå bedre i stil med altertavlen.

Døpefont

Døpefonten er fra 1848, og har dåpsfat fra slutten av 1500-tallet.

Kirkeklokker

Kirken fikk ny kirkeklokke i 1998, i sammenheng med 150-årsjubileet. I tillegg står den gamle kirkeklokken i våpenhuset i kirken, denne klokken er fra 1534.

Steinkors

Da kirkegården ble pløyd opp på 1950-tallet, fant man to gamle steinkors. Disse blir nå oppbevart inne i kirken.
Jean-Baptiste Pigalle

Bakgrunn

Han var syvende barn av en tømmermann. Han fikk i lære hos Robert Le Lorrain og deretter hos Jean-Baptiste Lemoyne. Han ble dessurten sterkt influert av billedhuggeren Edmé Bouchardon.

Billedhugger

Han vant ikke førsteprisen fra Académie royale de peinture et de sculpture, som ville ha gitt ham gratis studieopphold i Romas, men reiste dit i 1735 på egen bekostning, og der kopierte han antikke statuer. 
Jean-Baptiste Pigalle vendte i 1741 tilbake til Paris, og ble på grunnlag av sin Mercurestatue tatt opp den 4. november i Académie royale de peinture et de sculpture. I Paris bodde han i et hus bygd av hans far i 1715, i rue Meslay nr. 42, der han hadde sitt atelier, sammen med Christophe-Gabriel Allegrain.  
Marmorutførelsen av Mercure tjente ham den 30. juli 1744 som morceau de réception. Da kong Ludvig XV i 1746 bestilte en marmorutgave av statuen, ble dette for Pigalle hans første høyprestisjeoppdrag. Den franske kongen skjenket denne versjonen av Pigalles Merkur sammen met en Venus-statue som pendant til Fredrik II av Preussen. De ble utstilt i Sanssoucis slottspark. Senere er de blitt erstattet av kopier; originalene er i Bode-Museum i Berlin. 
I 1776 utførte Pigalle en statue Voltaire sittende naken på en trestubbe. Det var bestilt av Institut de France (lenge etter, i 1962, er den blitt innkjøpt av Louvre). Kong Fredrik II av Preussen bestilte seg en kopi av den, og utstilte den i vestibylen i Sanssouci.
Av stor berømmelse er også hans gravmæler over Comte d'Harcourt (c. 1764) (i Notre Dame de Paris) og over marskalk Saxe, ferdigstilt i  1777 (Saint-Thomas lutherske kirke i Strasbourg); begge to gode eksempler på fransk 1700-talls-skulptur.
Han ble gravd på den lille kirkegården Cimetière du Calvaire på Montmartre.
Det parisiske fornøyelsekvarteret Pigalle er indirekte oppkalt (via place Pigalle) etter ham.
Ritra aurea

Utseende

En middelsstor (vingespenn 35-40 millimeter) stjertvinge, bakvingen har én lang og tynn og én ganske kort stjert. Oversiden er skinnende rødfiolett til kobberfarget, denne arten kan dermed ikke lett forveksles med noen andre. Undersiden er lyst gråbrun, den bakerste delen av bakvingen hvit med brune tverrbånd, det ytterste med en blå kjerne.

Utbredelse

Arten er utbredt i Sørøst-Asia: Malaya, Sumatra, Borneo og Palawan.
Hallsetheimen

Hallsetheimen var tidligere en stor institusjon for utviklingshemmede lokalisert i Klæbu kommune i Sør-Trøndelag.
Institusjonens opprinnelige navn var Klæbu pleie og arbeidshjem, og institusjonen ble opprettet i 1917 som et hjem for åndssvake. Hallsetheimen ble nedlagt i 1996 i forbindelse med HVPU-reformen.
Parahyllisia

Utseende

Agapanthiini er middelsstore, avlange, mørkt grå- eller brunaktige trebukker. Antennene er ganske lange, hos hannene tydelig lengre enn kroppen. Hodet er påfallende lite. Pronotum er tydelige smalere enn de jevnbrede dekkvingene, omtrent sylindrisk.

Levevis

Larvene lever vanligvis i de hule stammene på storvokste urter, særlig tistler og lignende. De voksne billene finnes ofte på blomster.

Utbredelse

Slekten er utbredt i Sørøst-Asia (India, Vietnam og Hainan).
John Glenn

Bakgrunn

John Glenn var sønn av en togkonduktør. Han gikk på Muskingum College, ble ingeniør og fikk dessuten flyverutdannelse i marinen i 1942.

Militærflyver

Glenn ble offiser i US Marine Corps i 1943. Glenn var aktiv kampflypilot under den andre verdenskrig og Koreakrigen. Etterpå var han testpilot i forsvaret (Marines). I juli 1957 satte han ny hastighetsrekord da han med en Vought F8U-1P fløy på 3 timer og 23 minutter fra Los Angeles til New York, den første transkontinentalfyvning i overlydshastighet (gjennomsnitt på Mach 1,1).

Astronaut

Han ble utvalgt som astronaut i 1959. Han var en av de opprinnelige «Mercury Seven». 20. februar 1962 ble Glenn den første amerikaner i bane rundt jorden i romfartøyet «Friendship 7». Hele romferden varte i fire timer, 55 minutter og 23 sekunder. Han kretset rundt jordkloden tre ganger.
Etter jordomkretsingen ble han oppbygd som et amerikansk idol. President John F. Kennedy pleide et offentlighetsvirksoms vennskap med ham, men forordnet i all hemmelighet at Glenn ikke skulle ut på flere romferder, for ikke å risikere hans liv. (I høyere alder var han imidlertid senere med på en romferd med romfergen, som nyttelastspesialist i 1998.)
Siden ble Glenn konsulent ved NASA frem til januar 1965.

Politiker

I november 1974 ble han valgt til senator fra Ohio. Han ble gjenvalgt i 1980, 1986 og 1992.
Glenn ble i 2012 tildelt Presidentens frihetsmedalje.
Tatsuya Shiji

Japans herrelandslag

Tatsuya Shiji spilte 1 landskamper for Japans herrelandslag.
Spinal Tap

Spinal Tap er et amerikansk heavy metal-band som oppsto i forbindelse med den fiktive dokumentaren Hjelp vi er i popbransjen fra 1984. Bandet består av Michael «David St. Hubbins» McKean (vokalist og gitar), Christopher «Nigel Tufnel» Guest (gitar) og Harry «Derek Smalls» Shearer (bass).

Det fiktive Spinal Tap

Ifølge This Is Spinal Tap er Spinal Tap et britisk band som ble startet av St. Hubbins og Tufnel i 1964. I 1967 ble Smalls med. En rekke andre personer var også innom bandet i kortere eller lengre perioder. Bandet er kanskje særlig kjent for den groteske måten bandets 20 trommeslagere har dødd på. John Pepys døde i en hagestellulykke, Eric Childs ble kvalt i en ukjent persons oppkast, Peter Bond selvantente, Mick Shrimpton eksploderte på scenen, Richard Shrimpton solgte dialyse-apparatet sitt, mens Joe Besser forsvant, og er i dag enten død eller jazzmusiker.
Spinal Tap startet som et The Beatles-inspirert band, før de kastet seg på psykedelia-bølgen og fikk en nummer en-hit med «(Listen to the) Flower People» fra debutalbumet Spinal Tap Sings «Listen To The Flower People» And Other Favorites fra 1967. Etter at oppfølgeren floppet begynte bandet å spille heavy metal, noe de har gjort siden på plater som Brainhammer, Intravenus de Milo og The Sun Never Sweat, før de i 1977 ble sparket fra plateselskapet Megaphone, hvorpå bandet tok en pause for at medlemmene skulle satse på egne solokarrierer.
I 1980 kom bandet sammen igjen og fikk kontrakt med plateselskapet Polymer. Shark Sandwich fra samme år ble i 1982 fulgt opp av Smell the Glove, en LP som grunnet støtende bilde på omslaget til slutt ble utgitt med sort omslag. I løpet av USA-turneen i forbindelse med denne oppsto det imidlertid kraftige motsetninger i bandet, særlig mellom St. Hubbins og Tufnel, og bandet gikk i oppløsning.

Virkelighetens Spinal Tap

Selv om Spinal Tap opprinnelig var en konstruksjon for This Is Spinal Tap har bandet gitt ut to plater, og er dermed også et virkelig band. Skuespillerne i filmen var habile musikere og spilte musikken selv. Filmmusikken til This Is Spinal Tap kom i 1984, mens Break Like the Wind kom i 1992. Førstnevnte har samme omslag som Smell the Glove i filmen. Break Like the Wind ble fulgt av en turné der bandet blant annet spilte på minnekonserten for Freddie Mercury. I forbindelse med dette arrangerte de også er rekke auditioner for «reservetrommeslagere» i tilfelle trommeslageren skulle bli drept. Blant disse var Mick Fleetwood og den norske trommeslageren Svein Solberg. En video med konsertopptak og intervjuer kom i 1994. I 1992 deltok også bandet i episoden The Otto Show av The Simpsons, en TV-serie der Shearer har stemmen til en rekke rollefigurer. Det har ved flere tilfeller gått rykter om flere utgivelser, men de har uteblitt. De har imidlertid lagt ut sanger for nedlastning.
Medlemmene i virkelighetens Spinal Tap utgjør også bandet The Folksmen i den fiktive dokumentaren A Mighty Wind fra 2003.
Attacus dohertyi

Utseende

En meget stor (vingespenn ca. 180 millimeter), brun påfuglspinner med sigdformede forvinger, særlig hos hannen, som er spinklere og mer smalvinget enn hunnen. Tross at arten er forholdsvis gigantisk er den en av de minste i slekten Attacus.
Vingenes grunnfarge er forholdsvis mørk grålig brun, det hvite tverrbåndet er markert og kantet med et belte av sølvgrå skjell. De trekantede, gjennomsiktige flekkene på vingene er middels store.

Levevis

Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De svære hunnene sitter mest i ro og sender ut feromoner, som de aktive hannene kan merke på lang avstand.

Utbredelse

Arten lever på Timor og de nærliggende, mindre øyene Romang og Damar.
Stjørdal kommunestyre 1988–1991

Stjørdal kommunestyre 1988–1991 bestod av 53 medlemmer. Alf Daniel Moen (Ap) var ordfører, og Einar Wollebæk Andersen (H) var varaordfører.
Taktartsangivelse

Taktartsangivelse (også kalt taktartbenevnelse og taktsignatur) er et symbol innen musikknotasjon. Denne settes som en matematisk brøk i begynnelsen av musikkstykket etter de faste fortegnene. Nevneren angir taktdelens noteverdi (telle-enheten), mens telleren sier hvor mange taktdeler det er i hver takt.
Taktartsangivelsen står alltid notert like bak nøkkelen og (eventuelle) fortegn. Men i motsetning til fortegnene står taktartsangivelsen kun notert én gang (i starten av første notesystem).
Lee (fornavn)

Etymologi

Lee er dannet av et etternavn med opprinnelse i gammelengelske leah, «lysning».

Utbredelse

Lee er i dag i de fleste engelsktalende land mest utbredt som jentenavn. Merk at Lee også er et vanlig asiatisk etternavn, som kan ha blitt feilaktig registrert som fornavn i statistikken.

Kjente personer med navnet

Personene i listen er ordnet kronologisk etter fødselsår.
Dansk Søredningsselskab

Dansk Søredningsselskab (DSRS) er en dansk ideell organisasjon som ble stiftet i 2004. Organisasjonens formål er å yte bistand til fritidsseilere og andre båteiere ved ikke livstruende situasjoner til sjøs. I tillegg skal DSRS også kunne gi assistanse til myndighetene i forbindelse med redningsaksjoner til sjøs.
DSRS har lokalavdelinger i Helsingør, Juelsminde, Kerteminde, Køge, Bregnør, Rudkøbing, København, Årø, Vordingborg og Lynæs.
De fleste lokalavdelingene driftes av en gruppe på rundt 10–15 aktive personer. Avdelingenes bergingsmannskap («reddere») skal ha lokal tilknytning, slik at de kan starte utrykningen mindre enn 20 minutter etter at alarmen har blitt mottatt i havnen.
Toxitiades

Utseende

Middelsstore, avlange, brunlige trebukker. Antennene er tynne og omtrent så lange som kroppen. Hodet er fremstrakt, med ganske små, utstående fasettøyne. Pronotum er klokkeformet med en kraftig tann litt foran midten av hver side. Dekkvingene er avsmalnende bakover. Beina er nokså lange og tynne.

Utbredelse

Artene er endemiske for Madagaskar.
ZIL-131

ZIL-131 er en  3.5 tonns 6x6 militær lastebil utviklet i Sovjetunionen av ZIL. Den grunnleggende modellen er en flerbruks lastebil. Varianter inkluderer traktor-tilhengere,  en dumper, en tankbil, og en 6x6-versjon for tauing en 4-hjuls tilhenger. ZIL-131 fungerer også som en plattform for 9P138 rakettkaster og en 30-rørs variant av BM-21 "Grad".
Arne Nielsen

Arne Nielsen (født ca. 1920 i Kolding, død 20. mars 1960 på Hamar) var en dansk fotballtrener som trente Gjøvik-Lyn og Hamarkameratene. Han trente Gjøvik-Lyn flere år på 1950-tallet. Han var trener for Ham-Kam fra 1959 til sin død i 1960.
Nielsen omkom 40 år gammel i en scooterulykke nær Brumunddal i mars 1960.